1. **//தற்போது இத்தலைப்பில் ஏற்கனவே கட்டுரைகள் இருப்பதால் புதியதாகத் தொடங்க நினைப்பவர்கள் தயங்குகின்றனர்.////ஒருவேளை கட்டுரைகள் நீக்கப்பட்டால் புதியதாக எழுதுபவர்கள் நன்முறையில் சிரமமின்றி எழுதலாம்.//** அப்படிப் புதிதாக எழுத நினைப்பவர்கள், மேலே சிலர் கூறியிருப்பதுபோல், குறிப்பிட்ட கட்டுரையை சிறிதளவாவது மேம்படுத்தி குறுங்கட்டுரையாக்கி விட்டு, மிகுதியாக இருப்பவற்றை நீக்கிய பின்னர் கூகிள் மொழிபெயர்ப்பாக்கக் கட்டுரைக்கான வார்ப்புருவை நீக்கலாம். அல்லது அதே தலைப்பில் புதிய ஒரு கட்டுரையை ஆக்கிவிட்டு (ஒரு பரீட்சார்த்தப் பக்கத்தை உருவாக்கிவிட்டு) பின்னர் இந்தக் கட்டுரையை நீக்கி, தாம் தொடங்கிய பக்கத்தை கட்டுரையாக்கிக் கொள்ளலாம். எப்படியிருப்பினும், ஒரு கட்டுரையை நீக்குவதற்கு முன்னர், அதற்கான ஒரு கட்டுரையை உருவாக்கி விட்டு நீக்குவதே சிறந்தது. கூகிள் மொழியாக்கக் கட்டுரைகளுக்கான தலைப்பில் புதிய கட்டுரை ஆக்க விரும்புகின்றவர்களுக்கு இதற்கான வழிகாட்டலை, ஒவ்வொரு கட்டுரையின் ஆரம்பத்திலும், ஒரு வார்ப்புரு மூலம் தந்து விடலாம். மேலும் ஒரு கட்டுரையின் வரலாற்றுப் பக்கத்தைப் பார்த்து, அது கூகிள் மொழிபெயர்ப்பாளர்களின் பங்களிப்பை மட்டும்தான் கொண்டதா, ஏனைய பயனர்களின் பங்களிப்பையும் கொண்டதா என்பதனையும் தெரிந்து கொள்ள வேண்டும். அப்படி வேறு பயனர்களின் பங்களிப்பும் இருப்பின், அவை புதிய சிறந்த தகவல்களைக் கொண்டிருக்கவோ, அல்லது சிறந்த திருத்தங்களைக் கொண்டிருக்கவோ கூடும். எனவே கட்டுரை நீக்கத்திற்குப் பதிலாக புதிய கட்டுரை ஆக்கத்தின் பின்னர், கட்டுரை இணைப்பை மேற்கொள்ளலாம்.
1. முற்றாக மேம்படுத்த முடியாத கட்டுரையாகவும், அவசியமற்ற கட்டுரையாகவும் கருதப்படுமாயின், பேச்சுப் பக்கத்தில் இதுபற்றிக் கூறி, ஏனையோரின் கருத்தறிந்த பின்னர் நீக்கலாம். அப்படி நீக்கப்பட வேண்டிய கட்டுரைகளுக்கென ஒரு பகுப்பை ஏற்படுத்தினால், இந்தத் திட்டத்தில் ஆர்வம் உள்ளவர்கள் பார்த்து கருத்துக்கூற உதவும்.
1. **//வேண்டுமானால் இன்னும் 6 மாதம் அவகாசம் தருகிறேன்//**. இப்படிக் கால அவகாசம் வைத்துச் செய்வது கடினம் என்றே நினைக்கின்றேன். விக்கிப்பீடியாவில் பங்களிப்புச் செய்ய எவ்வளவு ஆர்வம் இருப்பினும், நேரம் கிடைப்பதைப் பொறுத்துத்தான் எவராலும் வேலை செய்ய முடியும். இத்தனை கட்டுரைகளையும் ஒரே தடவையில் பார்த்து, அனைத்தையும் உடனடியாகச் சரிசெய்வது முடியுமா என்பது தெரியாது. எனவே இதனைச் சிறிது சிறிதாகவே செய்யலாம் என்பது எனது கருத்து. இப்படியான தன்னார்வப் பணிகளில் திட்டம் போடுவது, கால எல்லை வகுப்பது எல்லாம் சுலபம், ஆனால் அதனை நடை முறைப்படுத்துவதுதான் கடினம் என்பதனை அனைவருமே அறிந்துள்ளோம் என நினைக்கின்றேன். காரணம் இதற்கான நேரத்தை ஒவ்வொருவரும் தேடி ஒதுக்க வேண்டிய நிலையில்தான் உள்ளோம். இந்தக் கால எல்லைக்குள் செய்யாவிட்டால், நீக்கி விடுவேன் என்று கூறுவது முறையல்ல.
1. அவசரப்பட்டு அனைத்துக் கட்டுரைகளையும் நீக்குவது தவிர்க்கப்பட வேண்டும் என்பதே எனது இறுதியான கருத்து. (இது தொடர்பில் கொள்கை முடிவுகள் எடுக்கப்படுமாயின், அது தொடர்பாக ஏற்படுத்தப்படும் புதிய பக்கங்களுக்கான இணைப்பை தயவு செய்து ஆலமரத்தடியில் தாருங்கள். ஏனெனில் நேரமின்மை காரணமாக அண்மைய மாற்றங்கள் அனைத்தையும் பார்வையிட முடியாமல் இருக்கும் என்னைப் போன்றவர்கள் இது தொடர்பில் அறிந்து கொள்ளவும், இத் திட்டத்தில் தமது பங்களிப்பை வழங்கவும் உதவும்.) நன்றி.--கலை (பேச்சு) 13:03, 22 மார்ச் 2014 (UTC)
1. //2006-ம் ஆண்டு மொழிபெயர்க்கப்பட்ட கட்டுரைகளில் சுமார் 2000 கட்டுரைகள் தற்போது குப்பைகளாக உள்ளன. குப்பைகள் என்று சொல்லுவதற்கான முதல் காரணம் அவை இயந்திர மொழிபெயர்ப்புக் கட்டுரைகள் ஆகும்.// தினேஷ்குமார், முதலில் கூகுள் மொழிபெயர்ப்புக் கட்டுரைகளின் வரலாற்றை அறிந்து கொள்ளுங்கள். இவை 2009 ஆம் ஆண்டளவிலேயே எழுதப்பட்டன. இவை முழுக்க முழுக்க இயந்திர மொழிபெயர்ப்புக் கட்டுரைகளும் அல்ல. ஒரு கட்டுரையின் 80-90 வீதமான பகுதி மனித உழைப்பால் உருவானது. விக்கிப்பீடியா பயனர்கள் அல்லாதோரால் இவை மொழிபெயர்க்கப்பட்டுள்ளதாலேயே இவை *குப்பைகள்* போன்று தோன்றுகின்றன. ஆனாலும் இவற்றில் பெரும்பான்மையானவை மனம் வைத்தால் திருத்தக்கூடியவையே. இவற்றைத் திருத்துவதற்கு இரவியின் அல்லது தினேசின் காலக்கெடு ஏற்றுக் கொள்ளப்பட முடியாதவை. உங்களால் முடியாதென்ற ஒரே காரணத்தால் நீக்கச் சொல்லுவது நியாயமில்லை.--Kanags <sup>\உரையாடுக</sup> 12:49, 22 மார்ச் 2014 (UTC)
1. ஆம். அவை முற்று முழுதான இயந்திர மொழிபெயர்ப்புக் கட்டுரைகள் அல்ல. தவிரவும், அவற்றில் சிலவற்றை, மொழிபெயர்ப்புச் செய்தவர்களில் சிலரே, முன்னின்று திருத்தங்களையும் செய்திருக்கின்றார்கள். அத்துடன் விக்கிப் பயனர்களும் பல கட்டுரைகளில் திருத்தங்களைச் செய்திருக்கின்றார்கள். எனவே நீக்கப்பட முன்னர் ஒவ்வொரு கட்டுரையும் தனித்தனியாகப் பார்க்கப்பட வேண்டும். மேலும் இதற்குக் காலக்கெடு என்பதனை ஏற்றுக்கொள்ள முடியாது.--கலை (பேச்சு) 13:15, 22 மார்ச் 2014 (UTC)
1. கூகிள் மூலம் மொழிபெயர்ப்புச் செய்த எல்லாக் கட்டுரைகளையும் நான் பார்க்கவில்லை. ஆனாலும் பல கட்டுரைகள் உரிய தரத்தில் இல்லை என்பது சரிதான். கட்டுரைகள் மிக நீளமாக இருப்பதனாலும், ஆங்கிலக் கட்டுரைகளோடு ஒத்துப் பார்த்துப் பிழைதிருத்தவேண்டி இருப்பதனாலும் இவற்றைத் திருத்துவதில் ஆர்வக் குறைவு இருப்பது எதிர் பார்க்கக்கூடியதே. எனவே இங்கு ஏற்கெனவே பல பயனர்கள் எடுத்துக்காட்டி இருப்பது போல் ஒரு திட்டத்தின் அடிப்படையில் தான் இவற்றைச் சரிசெய்ய முடியும். அதுவும் ஏறத்தாழ 1000 கட்டுரைகளை 6 மாதம் ஒரு வருடம் என்று கெடு வைத்துத் திருத்துவது சாத்தியமானது அல்ல. பகுதி பகுதியாகக் கட்டுரைகளைத் தெரிவு செய்து கட்டுரையின் தன்மையையும் முக்கியத்துவத்தையும் பொறுத்து முழுமையாகவோ அல்லது ஒரு பகுதியை மட்டுமோ திருத்திக்கொள்ள முடியும். ஆர்வமுள்ள பயனர்கள் ஒரு மாதத்துக்கு ஒரு கட்டுரையைப் பொறுப்பு எடுத்துத் திருத்த முயலலாம். நானும் சில கட்டுரைகளை இவ்வாறு பொறுப்பு எடுத்துச் செய்ய முடியும். ---மயூரநாதன் (பேச்சு) 18:22, 23 மார்ச் 2014 (UTC)
1. தமிழ் விக்கிப்பீடியாவில் காலக்கெடு கொடுத்து ஒரு கட்டுரையை நீக்குவது வழமையே. தனியொரு கட்டுரைக்கே ஒரு மாதம் காலக்கெடு தரும் போது ஏறத்தாழ 1000 (2000 அன்று) கூகுள் கட்டுரைகளுக்கு உரிய நேரம் தரப்பட வேண்டும். ஒரு கட்டுரைக்கு ஒரு நாள் என்றால் 1000 கட்டுரைகளுக்கு 1000 நாட்கள். தோராயமாக மூன்று ஆண்டுகள். எனவே தான், 2016 இறுதி வரை காலம் கோரினேன். ஏனென்றால், உண்மையிலேயே யாராவது பொறுப்பெடுத்து செய்ய முன்வந்தால் கூட அதற்குரிய நியாயமான காலம் வேண்டும். மூன்று ஆண்டுகளும் கூட போதாது என்றால் ஐந்து ஆண்டுகள் தரலாம். ஆனால், ஒரு முறையான திட்டமும், அதில் இணைந்து பொறுப்பெடுத்துக் கொள்ளும் பயனர்களும் வேண்டும். மயூரநாதன் சொல்வது போல் 30 பயனர்கள் மாதம் ஒரு கட்டுரை அல்லது 15 பயனர்கள் மாதம் 2 கட்டுரை என்று பொறுப்பெடுத்தால் கூட மூன்று ஆண்டுகளில் இப்பணியை முடிக்கலாம். ஆனால், கால எல்லையும் கூடாது, யாரும் பொறுப்பெடுக்கவும் முடியாது என்றால் இந்தத் துப்புரவுப் பணி முடிவதற்கு எந்த உறுதியும் இல்லை. நன்றி.--இரவி (பேச்சு) 03:44, 24 மார்ச் 2014 (UTC)
1. காலக்கெடு விதிப்பதால், நமது எல்லைகளை அடைய முடியாதென்றே எண்ணுகிறேன். கூகுள் தொகுப்பில் உள்ள கட்டுரைகளை, ஈடுபாடு உள்ளோர், இப்பொழுதே மாற்ற என்ன செய்யணும்? எடுத்துக்காட்டாக, கண் அழுத்த நோய் :w:Glaucoma என்பதை நான் மேம்படுத்தும்போது, பின்வரும் வழிமுறைகளை கையாளலாமா?
1. முதலில் அங்குள்ள தரவுகளை அப்படியே பேச்சுப்பக்கத்திற்கு மாற்ற விரும்புகிறேன். ஏனெனில், பேச்சுப்பக்கத்தில் சேமித்தப் பின்பு, அதனை திறந்து வைத்துக் கொண்டு, கட்டுரை பக்கத்தினை உருவாக்குவது எளிது.
1. படங்கள் அனைத்தும் கட்டுரைப்பகுதிக்கு மாற்ற வேண்டும். பிறகு கட்டுரை விரிவாகும் போது, அதற்குரிய விரிவாக்கம் எழுதப்பட்டால், உரிய படம் அப்பத்தியுடன் இணைக்கப்படும்.
1. பிற உட்பிரிவுகளும் (மேற்கோள், வெளியிணைப்பு, பகுப்பு போன்றவை) அவ்விதமே பேணப்படும்.
1. இப்படி செய்தால், கட்டுரையின் மேம்பாடு தெளிவாகத் தெரியும். குறுங்கட்டுரையாக (5000பைட்டுகள்?) மாற்றிய பின்பு, அடுத்த கட்டுரைக்கு செல்ல விரும்புகிறேன். பின்னரே, பிறர் அக்கட்டுரையினை விரிவாக்க முயலவேண்டும்.
1. ஒருவரே கட்டுரை முழுவதையும் மாற்ற வேண்டிய நிலை, மனச்சோர்வையே ஏற்படுத்தும். 'ஒருவர் கட்டுரையை மேம்படுத்தி வருகிறார்' என்ற அறிவிப்பு இருந்தால், அடுத்தவர் அதனைக் கண்டு, அவர் அந்த வார்ப்புருவை நீக்கிய பின்பு, தனது பங்களிப்பைத் தொடரலாம். இவ்வகையில் மயூரனாதன் கூறியது போல, பலர் ஒரு கட்டுரையை முழுமையாக மேம்படுத்தலாம்
1. :நான் இந்த அணுகுமுறையில், கூகுள் கட்டுரையை மேம்படுத்த எனது முயற்சிகளைத் தொடங்கலாமா?--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 04:17, 24 மார்ச் 2014 (UTC)